Amets Martinez «LGTBI+ ekintzailea naiz eta militantzia hori ulertzen dut bizitzako arlo guztietan eman behar dela» – Alternatiba\nAlternatibaren azken Alterkarian ziheterosexismoa eta heteroarauaren kontra lanean ari den Lumagorri elkarteko kide Amets Martinez eta Sejo Carrascosari elkarrizketa egin diegu. Hemen Martinezi euskaraz egindako pasartea.\nGaztetan hasi zinen militantzia politikoan, zein ibilbidea izan duzu? Zerk eraman zintuen militatzera?\n14 urterekin hasi nintzen militantzian amnistiaren aldeko mugimenduan, ez zen ohikoena urte hoiekin militantzia hor haztea, egia da garai hartan tarteka ikasle mugimenduan ere egon nintzela baina oso momentu puntualetan izan zen. Oso aberasgarria izan zen niretzako garai hartako militantzia hori, aberasgarria bezain gogorra hori bai, nik uste oso militantzia bortitza izan zela, asteroko atxiloketak, torturak, espetxeratzeak,…. errealitate gordina kudeatu behar genuen, ez zen erreza izan.\nHerri honetan errepresioaren ondorioak egunerokotasunean daude, nire familiak errepresioaren hatzaparrak ez ditu ezagutu baina nire ingurua bai, gurasoen lagunek hasiera batean eta ondoren nire inguru sozialari tokatu zitzaion, amorru guzti hori bideratzea tokatu zitzaidan beste hainbesteri gertatu zaion bezala, eta hori izan zen militatzera eraman ninduna.\nEta nola eman zenuen jauzia LGTBI+ mugimenduan militatzera?\nErreferenteen kontua oso garrantzitsua da, gogoratzen naiz militantzian erreferente gay edo lesbianak etengabe bilatzen nituela, ez nituen aurkitzen. Eta deserosotasun hori geroz eta haundiagoa izan zen. Orduan EHGAM antolatutako kanpaldi batera joateko aukera izan nuen, eta hau oso garrantzitsua izan zen, giro politiko atsegin batean euskaraz beste gay edo lesbiana batzuekin komunikatzeko aukera izan nuen lehenengo aldiz, gaur egungo perspektiban tontakeri bat eman dezake, baina pentsa duela 20 bat urteko testuinguruan Gasteizen, armairu sakonean, etengabe errepresio politikoaren inguruan lanean, inolako erreferenterik gabe,…. oso gogorra zen. Kanpaldi horretatik irten eta zuzenean Gasteizko ekainaren 28ko bileretan parte hartzen hasi nintzen, hor elkar ezagutu ginen Txerra Bolinaga eta biok, Sejo pixkat lehenago ezagutu nuen,… eta egun batetik bestera Gaztetxeak talde ezberdinekin antolatutako bilera batean geunden E28ko “komisio” horretako ordezkari bezala bi marika (Txerra ta biok) eta bollera bat (Txiki). Eta hortik hasita gaur arte.\nBadakigu EHko ezkerreko militantzia eredua (gainontzekoak bezala), besteak beste, oso heteronormatiboa izan dela eta badela. Zu marika zara, bazterretan zaude, nola bizi izan duzu hori militantzia espazio mistoetan?\nHasiera batean, 14 urterekin ez nintzen gauza hauetaz oso konsziente, gero urte gutxi geroago gauzak aldatu ziren, ni banituen beste beharizan batzuk, eta lehen aipatu dudan erreferente ezaren kontua oso gaizki eraman nuen. Pentsa! Ez da bakarrik militantzia eredua heteronormatiboa dela, baizik eta ni militatzen nuen eremuan tetosterona barruraino sartuta zegoen. Gogoan dut auzoko preso bat espetxetik irten eta niri egokitu zitzaidala harreran lore sorta bat ematea, ni oso lotsatia naiz eta horrelako ekitaldiak ez ditut bereziki gustoko, baina hortxe nengoen eskenatokian, jende guztia begira eta ni preso ohiari lore sorta bat emateko, berarengana hurbildu bi musu eta lore sorta eman eta eskenatokitik jeitsi nintzen, orduan gerturatu zitzaidan militantzia kide batek eta belarrira esan zidan “como se nota que eres maricon, a quien se le ocurre dar dos besos a un preso”, inoiz ez du jakingo pertsona horrek zenbat min eragin zidan horrek, ze nolako eragina izan zuen niregan. Nik uste hau oso ongi deskribatzen duela zelan bizitzen nuen militantzia horrelako markoetan, eta gogorrak izan diren, eta diren gaur egun ere militantzia eredu hauek.\nGaur egun nola bizi duzu zauden espazioetan, mistoetan bazaude? Aldaketarik egon da? Gauza bera da marika, bollera, trans, bi edo intersexuala izatea?\nAldaketak egon direla ukaezina da, nik uste hein batean aldaketa hoiek probokatu egin ditugula, espazioren bat irabazi badugu da espazio hori kokistatu dugulako eta edozein momentutan desppistatu ezkero galduko dugula ziur nago. Gaur egun espazio mistoetan militantzian jarraitzen dut, baina espazio hoiek guztietan ikuspegi LGTBI-a sartzen saiatzen naiz, LGTBI ekintzailea naiz eta militantzia hori ulertzen dut bizitzako arlo guztietan eman behar dela, eta militantzian bereziki, beraz eremu misto hoietan ikuspegi hau sartzea da nire betebeharra.\nEz da berdina marika, bollera, trans, bi edo intersexuala izatea, eta ez da berdina ere gay edo maritxua izatea edo bollera edo lesbiana, mugimendu honek bollera eta maritxu terminoak bere egin eta politikoki armatu ditu, zenbait militantzietan nahigo gaituzte gay eta lesbianak bezala maritxu eta bollera baino. Bollerak gainera diskriminazio bikoitzari aurre egin behar izaten diote, bollera eta emakume izateagatik. Hortaz aparte, non daude militante trans-ak? Jakina, trans ekintzaileek badituzte beraien espazio politiko propioak. baina espazio mistoetaz ari naiz, espreski LGTBI mugimenduak ez diren eremuetan non daude trans pertsonak? Zergaitik ez ditugu trans pertsonak alderdi politikoetan ikusten, edo beste eremuetan? Eta zer non daude LGTBI pertsona arrazializatuak? Uste dut honen inguruku gogoetak gure mugimenduetara eraman beharko ditugula.\nMugimendu mistoetan eragozpen gehiegi daude oraindik genero eta sexu aniztasuna asumitzeko, zisheteroaraua oso errotuta dago gure militantzia eredu eta kideetan eta hau aldatzeko erresistentzia haundia dago.


43 koronabirus kasu positibo Donostian : Irutxuloko Hitza\n43 koronabirus kasu positibo Donostian\nIntzidentzia metatua 522,50ekoa da. Donostiak gune gorri izaten jarraitzen du, baina intzidentzia metatuaren beherakada konstantea da asteburutik hona. Bidebieta eta Egia dagoeneko ez daude eremu gorrian.\nOndarreta, Amara Berri eta Intxaurrondo baino ez daude eremu gorrian. (Argazkia. Joseba Parron San Sebastian)\nEusko Jaurlaritzak argitaratu dituen datuen arabera, 43 koronabirus kasu positibo zenbatu zituzten atzo. Intzidentzia metatuak behera egin du: une honetan, 522,50ekoa da. Atzo 536,76koa zen, eta herenegun, berriz, 560,88koa zen. Donostiak gune gorri izaten jarraitzen du, baina intzidentzia metatuaren beherakada konstantea da asteburutik hona.\nIntzidentzia metatuak proportzio bat neurtzen du; alegia, zenbat pertsona gaixotu diren azkeneko hamalau egunetan zati zenbat pertsona osasuntsu zeuden periodo horren hasieran; ondorioz, birusaren kutsatzen abiadura erakusten du. Jaurlaritzaren irizpideen arabera, kopuru hori 500dik gorakoa denean, leku hori gune gorria dela esan nahi du, alegia, kutsatze maila altua dela leku horretan. Horrekin batera, intzidentzia metatuaren arrazoiak duela 14 eguneko intzidentzia metatua eta egungoa alderatzen ditu. Zenbaki hori 1 baino gehiagokoa den kasuetan, intzidentziak gora egin duela esan nahi du. Kasu honetan, zenbatekoa 0,91ekoa da. Atzo 0,93koa zen, eta herenegun, 0,96koa zen. Bestela esanda, intzidentzia metatuak behera egin du.\nDonostiak gune gorri izaten jarraitzen duen arren, gaur tabernak eta jatetxeak zabaldu dituzte hirian. Izan ere, EAEko Auzitegi Nagusiak aintzat hartu du otsailaren 4an Araba, Bizkai eta Gipuzkoako ostalariek jarritako helegitea. Hala ere, indarrean jarraitzen du Jaurlaritzaren dekretuak. Horrela, neurri batzuk bete beharko dituzte: 20:00etan ixtea, edukiera %50ekoa izatea, mahaietan eseritako pertsonen arteko distantziak mantentzea, mahai bakoitzeko lau pertsona esertzea, eta barran kontsumitzeko debekua.\nBidebieta eta Egia dagoeneko ez daude eremu gorrian. Beraz, hiru dira 100.000 biztanleko 500 kasuen langaren gainetik dauden osasun eremuak: Amara Berri, Intxaurrondo eta Ondarreta. Hain zuzen, Intxaurrondon baino ez du gora egin intzidentzia metatuak:\nAmara Berri: 615,10\nParte Zaharra: 347,02\nAmara Berri: 9


Irekia Eusko Jaurlaritza - Gobierno Vasco :: Euskadiko kultura- eta sormen-industriek 6.800 pertsonari ematen diete lana eta 762 milioi euroko diru-sarrerak sortzen dituzte\nEuskadiko kultura- eta sormen-industriek 6…\n‘Artearen, eta kultura- eta sormen-industrien estatistiketatik’ atera dira datuak, Eusko Jaurlaritzaren mende dagoen Kulturaren Euskal Behatokiak egindako azterlanak.\nKultura eta Hizkuntza Politikako sailburu Bingen Zupiriak aurkeztu ditu txostenak, ikus-entzunezkoaren, musika edo liburuaren sektoreen garrantzi ekonomikoa azpimarratuz.\nIkerketak dioenez, euskarak presentzia garrantzitsua dauka Euskadiko diskoaren industrian (% 73,5), antzerkiaren ekoizpenean (% 53,7) eta argitaletxeen ekoizpenetan (% 51,6).\nEuskadiko arteak eta kultura- eta sormen-industriek 6.800 pertsonari ematen diete lana eta 762 milioi euroko diru-sarrerak sortzen dituzte. Horixe da Eusko Jaurlaritzaren mende dagoen Kulturaren Euskal Behatokiak egin dituen Arteei eta kultura-industriei buruzko estatistika zein Sormen-industriei buruzko estatistika ikerketen ondorio nagusietako bat. Bingen Zupiria Kultura eta Hizkuntza Politikako sailburuak azterlan bi hauek aurkeztu ditu gaur goizean eta kultura- eta sormen-sektoreen garrantzia azpimarratu du. Kultura-industriei dagokienez, enpleguaren ikuspegitik ikus-entzunezkoek eta arte eszenikoek duten garrantzia nabarmendu da ikerketan. Sormen industriei erreparatuz, aldiz, publizitateak eta hizkuntzaren industriek ekonomia eta enplegu mailan duten garrantzia azaleratu da.\nJoxean Muñoz Kultura sailburuordearekin batera, Zupiriak kultura- eta sormen- sektoreen garrantzia azpimarratu du ekonomiaren eta enpleguaren ikuspegitik: "Kulturarekin eta sormenarekin lotutako sektoreek oso eragin garrantzitsua dute gure ekonomian, eta Euskadin ia 7.000 pertsonari ematen diete lana era zuzenean. Kulturaren Euskal Behatokiak egindako estatistikek agerian uzten dute garrantzi hori, eta, lehen aldiz, sormen industrien garrantzia nabarmentzen dute; izan ere, orain arte kultur esparruaren bazterretan kokatu izan badira ere, gero eta gehiago hartzen dira kontuan kulturaren munduan".\nSektore guztiei erreparatuz, ikus-entzunezkoaren industria da diru-sarrera handienak dituena (178 milioi aztertutako urtean). Jarraian, publizitatea dator (158,5 milioi eta sormen industrien artean lehena), gero musika (90,3 milioi), liburu-industria (70,9 milioi) eta hizkuntzen industria (64,3 milioi). Ikus-entzunezkoaren industriaren kasuan, diru-sarreren bi heren (% 65,4) arlo publikotik datoz (EiTB, diru-laguntzak…). Arlo pribatua jatorri duten diru-sarrerek % 34,4 suposatzen dute, eta elkarte eta fundazioak jatorri dutenek % 0,2. Musikaren arloan, aldiz, arlo pribatuak pisu askoz handiagoa dauka eta sektorearen diru-sarrera guztien % 60 suposatzen du (sustatzaile pribatu, kontzertu-areto, diskoetxe eta diskoak saltzeko dendak batuz).\nGrafikoa. Diru-sarrerak kultura- eta sormen-industrietan.\nEnpleguari dagokionez, publizitatea da aztertutako urtean lanpostu gehien zituen arloa (1.504 langile). Atzetik ikus-entzunezkoa (1.416) eta hizkuntzaren industriak datoz (1.148).\nGrafikoa. Enplegua kultura- eta sormen-industrietan.\n‘Arteei eta kultura-industriei buruzko estatistika’\nArteei eta kultura-industriei buruzko estatistika-k 637 eragileren inguruko informazioa biltzen du: arte eszenikoetako 129 programatzaile eta 92 ekoizle; 97 liburu-denda eta 36 argitaletxe; 116 musika-programatzaile eta disko-industriaren 23 eragile; 36 erakusketa-areto eta 19 arte-galeria; ikus-entzunezkoen sektoreko 71 ekoizpen-eragile eta 54 zinema-areto. Diru-sarrerak aintzat hartuz, nabarmentzekoa da ikus-entzunezkoen sektorearen nagusitasuna. Bere atzetik musika, liburu-industria, arte eszenikoak eta, azkenik, ikusizko arteak datoz. Diru-sarrera eta gastu guztiak batuz, positiboa da balantzea, 8,5 milioi euroko emaitzarekin.\nEstatistika honen arabera eta aztertutako urtea aintzat hartuz, 2.936 langile dira guztira eta ikus-entzunezkoaren sektorea da nagusi (% 48,2). Musika (% 14,9) eta liburu-industria (% 14,4) datoz atzetik. Txostenak dioenez, izaera pribatuko eragileak nagusi badira ere, eragile publikoen eta eragile pribatuen diru-sarrerak nahiko orekatuta daude (190 milioi euro inguru 2017n; % 47,6 eragile pribatuen kasuan eta % 47,1 eragile publikoen kasuan). Enpleguari dagokionez, eragile pribatuek langileen % 51,3 biltzen dute.\nLurralde historikoen araberako azterketak agerian uzten du eragileen % 45,9 Bizkaian daudela eta % 41,9 Gipuzkoan. Bizkaia, halaber, nabarmen gailentzen da garrantzi ekonomikoari (diru-sarrera guztien % 70,9) eta enpleguari dagokienez (% 63,1). 100.000 biztanleko kultura-ehunaren ratioa, ordea, Gipuzkoan da altuen (52,2), Araba baino hamar puntu gorago (42,3) eta Bizkaia baino hamabost puntu gorago (37,1).\nAzterlanak islatu duen beste alderdi bat honako hau da: eragile gutxi batzuk diru-sarrera eta lanpostu ugari kontzentratzen dituzte. Diru-sarrera gehien dituzten eragileen % 20ak sektore bakoitzak lortzen duen diru-sarrera guztietako hamar eurotik 7 eta 9 bitartean pilatzen du (liburu-denden eta kontzertu-aretoen kasuan izan ezik, non 10 eurotik 6 pilatzen baituen). Asimetria-maila ezberdina izan arren, eta jarduera eta negozioaren ezaugarrien mende badago ere, diru-sarreren eta enpleguen (maila txikiagoan) kontzentrazioa errepikatzen den patroi bat da.\nZuzeneko kulturari (kontzertu, antzerki-emanaldiak…) eta erreproduzitu daitekeen kulturari (liburu eta diskoen salmenta, zine-saioak…) erreparatuz, txostenak dio zuzeneko kulturaren eragileak direla nagusi, baina erreproduzitu daitekeen kulturaren pisua handiagoa da diru-sarrerei zein enpleguari dagokienez. Erreproduzitu daitekeen kulturak 252,2 milioi euroko diru-sarrerak ditu; zuzeneko kulturak, aldiz, 155,53 milioi euro. Erreproduzitu daitekeen kulturari loturiko lanpostuak 1.859,3 dira; zuzeneko kulturari loturiko horiek, berriz, 1.076,8.\nAzterlanak dioenez, halaber, euskarak presentzia garrantzitsua dauka antzerki produkzioan, disko-industrian eta liburuaren sektorean. Orokorrean, euskara nagusi da disko-ekoizpenean (% 73,5), antzerkiaren ekoizpenean(% 53,7) eta argitaletxeen arloan (% 51,6) . Ikus-entzunezkoen ekoizpenean (% 19,9 EiTB kenduta; % 29,8 EiTBrekin) maila txikiagoa agertzen du. Lurraldeen arteko ezberdintasunak nabarmentzekoak dira. Gipuzkoa da euskararen presentziarik handiena agertzen duena, ekoizpenean zein programazioan. Lurralde horretan ekoizten diren ikuskizunetako % 71,1 euskaraz da eta programatutako emanaldi guztien % 56,3 euskaraz da ere.\nIrudia. Euskararen garrantzia eragile-tipologiaren arabera. Portzentajeak.\nEuskarazko ikus-entzunezko ekoizpenen portzentaje orokorra % 19,9koa bada ere, EiTB aintzat hartzen badugu portzentaje horrek % 29,8raino egiten du gora. Euskarazko emankizunak eta dokumentalak nabarmen gailentzen dira: emankizunen % 83,8 euskaraz da eta dokumentalen % 49,2 euskaraz egiten da. Euskarak, aitzitik, oso pisu txikia dauka zinema-aretoetan ematen diren filmen artean (guztien % 3; % 85 gazteleraz eta % 12 beste hizkuntza batzuetan).\nNazioartekotzeari dagokionez, Euskaditik kanpoko artistek euskal kultura-industrietan duten presentzia aztertu ondoren azterlanak dio irazkortasuna mugatua dela, arte plastiko eta ikusizko arteen (txostenak ez ditu museoak aztertu; bai ordea arte-galeriak) eta euskal diskoetxeek egin dituzten kopien (% 87 euskal artistak dira) kasuan bereziki. Euskaditik kanpoko artistek, ordea, presentzia handiagoa agertzen dute kontzertuetan (% 54,7 EAEtik dator; % 21,2 Estatutik; %18,5 atzerritik eta % 5,7ak jatorri plurinazionala dauka).\nEstatistikak, halaber, euskal konpainien proiekzioa islatu du. Arte eszenikoetako konpainien hamar ikuskizunetik lau EAEtik kanpo ematen dira: emanaldien % 7,8 atzerrian eta % 30,6 Estatuan. Antzerki-konpainiak dira kanpoan presentziarik handiena dutenak (emanaldien % 19 atzerrian eta % 35,7 Estatuan).\nAzkenik, kultura sektoreetako enpleguan emakumeek agertzen duten pisua orekatik nahiko gertu dago (% 48 eta % 56 bitartean sektore guztietan, ikus-entzunezkoen sektorean izan ezik, non % 41,2 baitiren). Emakumeen presentziarik handiena duten sektoreak dira liburua, ikusizko arteak eta musika; beren presentzia txikiagoa da ikus-entzunezkoen arloan. Sektore ezberdinetan emakumeen presentziarik handiena agertzen duten lanpostuak kudeaketa- eta administrazio-eginkizunak betetzen dituzten horiek dira. Kudeaketa eta administrazio lanpostuetan gailentzen dira (% 67,3) baina lanpostu gutxi dira, proportzionalki (enplegu guztien % 12,7). Profil teknikoetan (% 42,5) eta zuzendaritza-postuetan (% 33,9) emakumeen presentzia txikiagoa da. Aintzat hartu beharra dago lanpostu gehien biltzen dituzten horiek profil teknikoak direla (% 53).\n‘Sormen-industriei buruzko estatistika’\n‘Sormen-industriei buruzko estatistika’-ren kasuan, lehen aldiz egin da inkesta eta 419 eragileren inguruko informazioa bildu da: 70 arkitektura-enpresa; diseinuaren sektoreko 63 eragile; hizkuntzaren industrietako 70 eragile; modaren arloko 43 eragile; publizitateari loturiko 148 eta 25 bideo-joko enpresa. Diru-sarreren ikuspegitik, sektore ezberdinen diru-sarrera guztiak 354,5 milioi euro dira; gastuak, ordea, 311,6 milioi (43 milioi euroko emaitza positiboa). Beren diru-sarrerengatik nabarmentzekoak dira publizitatea eta hizkuntzaren industriak (kultura industria guztien % 44,5 eta % 18,1, hurrenez hurren). Horrez gain, moda eta publizitatea azpimarratu beharra dago enpresako lorturiko batezbesteko diru-sarrerak direla-eta: 1,3 milioi batez beste modaren kasuan; eta milioi 1 publizitatearen kasuan. Diru-sarrerei dagokienez, mozkin-portzentajerik handiena lortu duten sektoreak moda (% 28,1) eta arkitektura dira (% 15,5).\nEnpleguari erreparatuz, EAEko sormen-industriek 3.898,3 lanpostu dituzte, guztira. Lanpostu guztien % 68,1 bi sektoretan kontzentratzen da: publizitatea (% 38,6) eta hizkuntzaren industriak (% 29,5). Lurralde-ikuspegia aztertuz, sormen-industrien ehuna Bizkaian kontzentratzen da eragileen erdia hartzen baitu Bizkaiak. 100.000 biztanleko ratioak halere nahiko berdintsu dira hiru lurraldetan (28,4 Bizkaian; 26,3 Araban eta 24,2 Gipuzkoan).\nAsimetriak aztertuz gero, esan beharra dago diru-sarrera gehien dituzten eragileen % 20ak diru-sarrera guztietako 10 eurotik 7 eta 9 bitartean kontzentratzen duela (arkitekturan -% 56,5- eta bideo-jokoen sektorean -% 66,6- izan ezik). Asimetriak ez daude hain zabalduta enpleguari dagokionez. Altuak dira hiru sektoretan, non diru-sarrera gehien dituzten eragileen % 20ak 10 langiletatik 6 eta 8 bitartean biltzen baitituen (hizkuntzaren industriak, moda eta publizitatea).\nNazioartekotzeari dagokionez, diseinua da bere fakturazioen kanpoko merkatuen presentziarik handiena duen sektorea. Bere fakturazio guztiaren % 40,3 Estatuan kontzentratzen da; % 19,5 Europatik kanpoko herrialdetan eta % 14,1 Europako merkatutan. Modaren merkaturik nagusiena Estatua da (% 45,3) eta Europako merkatuen eta Europatik kanpoko herrialdeetako portzentajea % 20aren inguruan kokatzen da.\nGeneroa aintzat hartuz gero, emakumeen presentziak aldeak agertzen ditu sormen-industrien lanpostuetan, sektorearen arabera. Moda (% 72,7), hizkuntzaren industria (% 67,5) eta publizitatearen (% 56,8) kasuan % 50a gainditzen du. Diseinu eta arkitekturaren kasuan % 40 ingurukoa da. Azkenik, bideo-jokoen sektorean emakumeak ez dira 10 lanpostuetatik 3 betetzera iristen ere.\nTxostenak, sintesiak eta laginaren inguruko fitxa teknikoak, esteka hauetan:\nEuskal Autonomia Erkidegoko Sormen Industrien estatistika\nEuskal Autonomia Erkidegoko Arte eta Kultura Industrien estatistika\nKsi_eus.m4a behera kargatu (1 MB)\nKultura_sintesia_eus.pdf 700 KB (application/pdf)\nSormen_sintesia_eus.pdf 400 KB (application/pdf)


Emakume langileen esplotazioa sistematikoa da Hegoalde globalean, sistema kapitalista eta kolonial honen biziraupene bermatzen baitu. Egunez egun, geroz eta emakume gehiago erail, esplotatu eta pobreziara kondenatzen ditu sistema honek.\nBihar 5 urte beteko dira Bangladesheko Rana Plazako sarraskia gertatu zenetik. Ehungintza industrian inoiz izan den gertaera lazgarriena. Bangaldeshen 1.300 emakume langile erail eta 2.000 baino gehiago zauritu ziren enpresaren eraikina gainera erorita. Esan beharrik ez, baldintza oso txarretan eta soldata negargarrien truke ari zirela lanean bertan.\nEuskal Herriko Emakumeon Mundu Martxatik, apirilaren 24ean ekintza kolektibo bat egitera deitzen dugu. Ekintza tragedia hau gogoratzeko egingo da, esekitoki bat hartuz eta bertan eraildako emakumeen izenak eramango dituzten arropak zintzilikatuz. Alboan pankarta bat jarriko dugu: “RANA PLAZAKO EMAKUME LANGILEAK GOGOAN, Elkartasun internazionalista eta feminista Bangladeshera KAPITALISMOAK ERAIL ZITUEN ETA ERAILTZEN GAITU, Rana plaza gogoan”.\nBILBO: 12.00etan GRAN VIA 23, DIPUTAZIO ALBOAN (Emakume antifaxisten sedea izandakoaren aurrean, orain Zara bat egingo dute bertan)\nDONOSTIA: 18.00etan CALLE LOIOLA, SAN MARTIN MERKATUAREN AURREAN\nGASTEIZ: 19.30etan, FORUA KALEA 21, BENETTON DENDAREN AURREAN\n"Jeitsi" sakatu Euskal Herriko Emakumeen Mundu Martxak biharko egunerako idatzitako manifestua deskargatu edota irakurtzeko.


2+2=5? -> MATE + MATE = LITERATURA?: ITAKA_Asier Lopez_2014-5-10\nAsier Lopez Segura Irratian_2014-5-10\nAmelingo txirulariari bateria jotzen irakatsi baliote, akaso saguek ez, akaso elefanteek egingo liokete atzetik dantza. Paristik zetorren artistak, jazza, klasikoa eta elektronika... denak nahasian-nahasian korapilatu balitu, munduak oraindik eta koloretsuagoa luke ilunabarra. Ipuinetako musikariek badakite mundua isilik dagoen bitartean, haizeak hosto artean zirri eta zarra egiten duen bitartean, lotarakoan iluntasuna entzuten duten bitartean, ipuinetako musikariek badakite beti egongo dela ipuinari kantatuko dion ahots bat.\nAsier Lopez -> Asier Lopezen nortasun agirian jartzen du: abestigilea; edonongoa edo inongoa. Eta punto.\nLuze jo zuen solasaldiak, oso luze; baina, elkarrekin pasatako segundo bakoitzak merezi izan zuen. Izugarri gozatu genuen. Eskerrk asko, Asier!\nNi, Irati orain 13:46


Egileak: Agirreazkuenaga, Joseba, ed. lit.\nVasconia historiazko aldizkarian 25 artikulu zientifiko argitartzen ditugu. Manex Goihenetxe (1942-2004) historialariaren omenez idatzitako artikuluak ditugu. Euskal Herriko osoko historialarien ekarpenak bildu dira zenbaki berezi honetan. Gaiak ere garai guztietakoak dira eta Euskal Herriko historiaz. Besteak beste, Manex Goihenetxeren biografia laburra eta bibliografia akademiko osoa argitaratzen da eta horrez gain, erromatar garaiko, erdi aroko, aro berriko eta gaurregungo historiazko ikerketak.


Irekia Eusko Jaurlaritza - Gobierno Vasco :: Eusko Jaurlaritzak BRTA, Euskadiko zientzia- eta teknologia-partzuergoa aurkeztu du\nEusko Jaurlaritzak BRTA, Euskadiko zientzia-…\n<iframe src="https://www.irekia.euskadi.eus/eu/embed/videos?flv_video=2019%2F06%2F10%2Fnews_54838%2Fbrta.flv" width="320" height="210" allowfullscreen></iframe>\nEusko Jaurlaritzak BRTA, Euskadiko zientzia- eta teknologia-partzuergoa aurkeztu du Iturria: Irekia\n2019_06_10_lhk_brta_02.jpg Iturria: Irekia\n2019_06_10_lhk_brta_03.jpg Iturria: Irekia\n2019_06_10_lhk_brta_04.jpg Iturria: Irekia\n2019_06_10_lhk_brta_06.jpg Iturria: Irekia\n2019_06_10_lhk_brta_05.jpg Iturria: Irekia\n2019_06_10_lhk_brta_09.jpg Iturria: Irekia\n2019_06_10_lhk_brta_07.jpg Iturria: Irekia\n2019_06_10_lhk_brta_08.jpg Iturria: Irekia\n2019_06_10_lhk_brta.jpg Iturria: Irekia\n20190610_01_0071.jpg Iturria: Irekia\n20190610_01_0072.jpg Iturria: Irekia\n20190610_01_0067.jpg Iturria: Irekia\n20190610_01_0069.jpg Iturria: Irekia\n20190610_01_0068.jpg Iturria: Irekia\n20190610_01_0070.jpg Iturria: Irekia\n20190610_01_0073.jpg Iturria: Irekia\n20190610_01_0075.jpg Iturria: Irekia\n20190610_01_0077.jpg Iturria: Irekia\n20190610_01_0078.jpg Iturria: Irekia\n20190610_01_0074.jpg Iturria: Irekia\n20190610_01_0076.jpg Iturria: Irekia\n20190610_01_0079.jpg Iturria: Irekia\n20190610_01_0082.jpg Iturria: Irekia\nHorren helburu nagusia da Euskadiko teknologia- eta industria-erronkei aurre egin eta Euskadik nazioartean duen posizionamendua hobetu ahal izateko lankidetza-dinamika ziurtatzea\nZuzenbide publikoko erakunde gisa eratu da, Eusko Jaurlaritzaren, SPRI taldearen, foru-aldundien eta ZTBESko 16 zientzia- eta teknologia-agenteren arteko lankidetza-hitzarmenaren bidez\nBRTA partzuergoak zenbait gaitasun koordinatzen ditu, eta horrek Euskadiko I+G jardueraren gastuaren % 22 inguru exekutatzen du\nRikardo Bueno Zabalo izendatu dute BRTAren zuzendari\nIñigo Urkullu Lehendakariak, gaur goizean, Basque Research and Technology Alliance (BRTA) zientzia- eta teknologia-partzuergoa aurkeztu du. Aurkezpen-ekitaldian Arantxa Tapia Ekonomiaren Garapeneko eta Azpiegituretako sailburuak parte hartu du -bera izango da BRTAren burua- eta bertan egon dira dagoeneko Partzuergoaren kide diren zentro guztietako kideak eta baita hiru Foru Aldundiak. Aldundiek gaur bertan, ekitaldi aurretik egin den Batzar Nagusian jaso dute Partzuergoko kide izateko onespena.\nBasque Research and Technology Alliance (BRTA) partzuergoa Eusko Jaurlaritzaren, SPRI taldearen, Arabako, Bizkaiko eta Gipuzkoako foru-aldundien eta Zientzia, Teknologia eta Berrikuntzako Euskal Sareko 16 zientzia- eta teknologia-agenteren arteko lankidetza-hitzarmenaren bidez sortu da. 16 agente horiek honako hauek dira: elkarlaneko 4 ikerketa-zentro –CIC Biogune, CIC Nanogune, CIC Biomagune eta CIC Energigune– eta 12 teknologia-zentro –Tecnalia, Tekniker, Ikerlan, Ceit, Cidetec, Vicometch, Gaiker, Azti, Neiker, Ideko, Azterlan eta Lortek–. Horren helburu nagusia da Euskadiko etorkizuneko teknologia- eta industria-erronkei aurre egin eta Euskadik nazioartean duen posizionamendua hobetu ahal izateko lankidetza-dinamika ziurtatzea. Egoitza Gipuzkoako Mendaro udalerriko Kurutz-Gain industrialdean dago.\n109/2015 Dekretua betetzeko, Eusko Jaurlaritzak Zientzia, Teknologia eta Berrikuntzako Euskal Sarea (ZTBES) berrantolatzeko prozesua abiarazi zuen; horren bidez, aurreko legegintzaldian, I+Gko politika arrakastatsuak izan ziren. Baina, nahiz eta Euskadik zientzia- eta teknologia-arloko goi-mailako trebakuntzako eta gaitasuneko zentroen sare garrantzitsua izan, oso heterogeneoa da. Beraz egiaztatu zen beharra zegoela herrialdeko zentroak batuko zituen eta dagoeneko EBn daudenekin homologagarriak izango ziren ikerketarako eta transferentzia teknologikorako euskal erakunde-egitura sortzea.\nGaur aurkeztutako egitura berriaren helburu nagusia da lankidetzako dinamikak sortzea eta masa kritikoak batzea, Euskadiko industria-erronkei erantzuteko. Xedea da sinergiari bide ematea eta tartean diren eragile guztien gaitasunak sendotzea, ikerketa-arloan nazioartean lider diren erakunde handiekin lehiatu ahal izateko (2020rako Zientzia, Teknologia eta Berrikuntza Planaren jarraibideekin bat etorriz).\nBRTA partzuergoaren nazioarteko posizionamendua eta gaitasuna\nGaur egun, Euskadi dagoeneko Europar Batasunean berrikuntza handiko taldean sartzen da. Nahiz eta EAEko biztanle- eta geografia-dimentsioa testuinguru globalean oso txikia izan, BRTA aliantzaren inguruan batzen diren ikerketa-zentroen zientzia- eta teknologia-gaitasun handiak aintzat hartuta, partzuergo berria nazioarteko erreferentziazkoak diren zientzia- eta teknologia-erakundeen –besteak beste, RISE (Suedia) edo SINTEF (Norvegia)– tamainarekin parekatu daitekeen agente gisa ikusten da.\nBRTA partzuergoak zenbait gaitasun koordinatzen ditu, eta 3.700 pertsona eta 300M€-ko diru-sarrerak mobilizatzen ditu, eta Euskadiko I+G jardueraren gastuaren % 22 inguru exekutatzen du. Zientzia- eta teknologia-gaitasunen tamaina nagusiak honako hauetan laburtzen dira: zientzia-arloko 1.300 argitalpen indexatuak eta urtean 100 EPO eta PCT patente.\nBRTA partzuergoak garatuko dituen jarduerak\nPartzuergo berriak zenbait jarduketa-eremutan lan egingo du. Alde batetik, Partzuergoko agenteen zientzia- eta teknologia-gaitasunak antolatuko ditu. Gainera, agenteen giza baliabideen garapena koordinatuko du, ikerketako langileen karrerako planetako, gako diren ikertzaileen kontrataziorako eta jardunbide egokiak identifikatu eta trukatzeko baterako jarraibideen inguruan.\nBere beste eginkizunetako bat ezagutzaren transferentziarekin zerikusia izango du: Partzuergoko agenteak merkatu berriak arakatzera eta irekitzera bultzatuko ditu eta horretan lagunduko die, euskal zientzia eta teknologia koordinatuko ditu Europako Ikerketa Eremuan eta enpresa-sektorearentzako teknologiaren transferentzia sustatu eta garatuko du. Halaber, Partzuergoaren markaren kudeaketaren inguruan koordinatuta jardutea bermatuko da, eta euskal gizartean zientzia eta teknologia sustatu eta zabalduko dira.\nEkonomia- eta finantza-jarduera dela eta, baterako jarduketa sustatuko du erakunde-egituraren kudeaketan, bai eta Partzuergoko agenteak Zientziaren eta Teknologiaren Euskal Sareko agente gisa eratzen dituzten adierazleen segimendua ere. Azkenik, Partzuergoko agenteen I+G+b jarduerarako laguntza-zerbitzua emango du, Partzuergoaren jarduketa-eremuetan eta interes komuneko beste edozein eremutan.\nGobernu-egitura eta gobernu-organoak\nGobernu-organoak Batzar Nagusi batez osatuta egongo dira, presidentetzarekin eta presidenteordetzarekin.\nKudeaketa- eta zuzendaritza-organoak Batzorde Teknikoak eta Zuzendaritza Nagusiak osatuko dituzte, eta bi aholku-organo egongo dira, Batzorde Zientifiko-Teknologikoaz eta Industria Batzordeaz osatuak.\nBatzar Nagusia Partzuergoaren gobernu-organo gorena izango da, eta agente guztiak egongo dira ordezkatuta bertan. Ordezkaritza Partzuergoa finantzatzeko egindako urteko ekarpenaren proportziozkoa izango da.\nBi urteko gehieneko epean, ospe handiko adituez osatutako Nazioarteko Adituen Aholku Batzorde batez hornituko da BRTA Partzuergoa.\nGaur goizean, BRTAren Batzar Orokorrak partzuergo berria zuzenduko duenaren izendapena onartu du.\n*CV ikusgai dago erantsitako dokumentuan\nintervencion_tapia_brta_int... behera kargatu (9 MB)\nintervencion_lhk_brta_inter... behera kargatu (6 MB)\nlhk_erabaki_guneak_sustrait... behera kargatu (700 KB)\ntapia_talentua_erakarri_eu.mp3 behera kargatu (500 KB)\ntapia_lankidetza_eu.mp3 behera kargatu (800 KB)\nlhk_erabaki_guneak_sustrait... 7 MB\ntapia_talentua_erakarri_eu.mp4 10 MB\nCV_Rikardo_Bueno-cas_EU.pdf 90 KB (application/pdf)\nBRTA-k gaur Mendaroko bere egoitzan egindako bileran Zuzendaritza Batzordea eratu du\nBasque Research and Technology Alliance-BRTA erakundearen estatutuak onartu dituzte (Gobernu Bilera 2019-01-08)\n2019.eko azaroak 10\n2019.eko azaroak 17\nEusko Jaurlaritzak Euskadiko 21 ikertzaileren ikerketa-lana eta meritu zientifikoa eta teknologikoa aintzatetsi ditu\n2020ko Makina Erremintaren Bienala aurkeztu dute Hannoverreko EMO azokan\n100/2019 EBAZPENA, urriaren 25ekoa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Basque Research and Technology Alliance euskal partzuergo zientifiko-teknologikoa sortzeko…\n147/2019 DEKRETUA, irailaren 24koa, zeinaren bidez hirugarrenez aldatzen baita Zientzia, Teknologia eta Berrikuntzaren Euskal Sarearen osaera arautzen eta gaurkotzen duen Dekretua.


GIZONEZKOEN NAZIONALA: Getxo, titulutik garaipen batera - Euskal Saskibaloi Federazioa\nAlbisteak / Nabariak / GIZONEZKOEN NAZIONALA: Getxo, titulutik garaipen batera\nGIZONEZKOEN NAZIONALA: Getxo, titulutik garaipen batera\nImanol Adan-en gizonak txapeldunak izango dira eta igoera lortuko dute datorren igandean Fundacion Bilbao Basket taldeari irabazten badiete. Bigarren mailan, Maiatzaren 30rean ere, Ebaki Solutions San Prudenciok eta Alkideba Ointxek partida oso garrantzitsua jokatuko dute\nLEHEN MAILA – IGOERA FASEA\nAsteburuan jokatutako hiru partidek Getxo utzi zuten lehen postuan, tituluaren oso gertu.\nLarunbatean, Kandelazubietako derbian, Leioak irabazi egin zuen, 78-73ko emaitzarekin. Igor Urretarenek hasiera bikaina sortu zuten (19-6) eta 16 puntuko aldea izan zuten bigarrenean (33-17). Baina Imanol Adanek zuzendutako gizonek erreakzionatu zuten eta aberage oso garrantzitsua salbatu zuten.\nLarunbatean ere, Bilbao Arenan, Redline Mekanika TAKEk atsedenaldira arte eutsi zion Fundación Bilbao Basket-en saskiratzaile erritmoari (43-36). Bigarrenean, Mikel Torreren mutilak ihes egin ziren (93-74).\nEta igandean, hirugarren jardunaldiko neurketan, Getxok ez zien aukerarik eman bilbotarrei (59-86). 8-22ko emaitza lehen laurdenean eta, etxekoen erreakzioaren ondoren, 6-21ko partziala bigarren zatiko hasieran. Garaipen honi esker, Getxo txapelduna izango da datorren igandean Bilboko taldeari irabazten badio.\nLEHEN MAILA – FEDERAZIO KOPA\nTecnun Askatuak-ek irabazi egin zuen Aieteko derbian (68-77), bigarren laurdenean aurretik ipini eta gero. Donostiarrek 9 garaipen dituzte, Ordiziak bezala: Juanan Sarasolaren taldea Jesuitas Ikastetxean nagusitu zen, 72-80ko emaitzarekin.\nBilbon jokatutako bigarren partidan, 27 puntugatik galtzen joan zen Arri BKL, 7 minuturen faltan, baina partida itxi zuen 2-24ko partzialarekin. Amaieran, garaipena Estudios y Obras Rekalde Unamunorentzat (75-70).\nEta Mutilban, Disdira Bitxitegiak garaipen erosoa lortu zuen (55-89), bigarren laurdenaren 4. minutuan 24 puntuko aldea izan ondoren.\nAlkideba Ointxek eta Ebaki Solutions San Prudenciok ez zuten huts egin eta datorren igandean igoerarako partida klabea jokatuko dute Gasteizen.\nLiderrak ez zion aukerarik eman Escolapios-i (100-54), arabarrak, berriz, hirugarren laurdenean ihes egin ziren Easo Tordowine-ren kantxan (55-73).\nEta Mungiako Jose Antonio Agirre kiroldegian, etxekoek laugarren postua kendu zioten Getariari (66-56), bigarren laurden handiari esker (21-12).\n25 maiatza, 2021|Bigarren Liga Nazionala, Gizonezkoen Bigarren Maila, Lehen Liga Nazionala, Nabariak|\nBere denboraldiko bide orria partekatu du Euskal Saskibaloi Federazioak\n9 iraila, 2020\nKADETE EUSKAL LIGA 2J: 160 puntu baino gehiago mutilen partida bakoitzean!\n14 urria, 2020\nEMAKUMEZKOEN ELITE: IDK Euskotren, Erregina Kopara!\n12 abendua, 2020


Anette Olzon - Wikipedia, entziklopedia askea.\nAnette Olzon Blyckert (1971ko ekainaren 21ean jaioa) suediar musikaria da eta Nightwish Finlandiako power metal sinfoniko taldearen abeslari nagusia 2007ko otsailetik. Olzon aurretik Suediako “Alyson Avenue” taldearen bokalista zen.\nKatrineholm (en) , 1971ko ekainaren 21a (49 urte)\nAlyson Avenue (en)\nThe Dark Element (en)\nAllen / Olzon (en)\nSpinefarm Records (en)\n1 Esperientzia musikala\n2.1 Alyson Avenue (1999–2005)\n2.2 Nightwish (2007–orain arte)\n3.1.1 Alyson Avenuerekin\n3.3 Gonbidatu bezala\nAnette Olzon familia musikari batean jaio zen eta haurtzarotik egon da abesten. Zortzi urterekin oboea jotzen hasi zen. Bere amaren taldearekin kontzertu bira egin du eta noizean behin haiekin kantatu ere. Geroago, zenbait talentu espektakulutan parte hartzen hasi zen eta onespena jaso ere. Jardun zuen lehenengo taldea (Take Cover) talde bertsioegile bat izan zen, hamazazpi urte zeuzkala. Hala ere, luzera laburrekoa izan zen bere partaidetza, Anettek hainbat talde eta proiektutan parte hartu baitzuen. Hogeita bat urterekin, “Gränsland” opera rock musikalean ahots nagusiaren rola hartu zuen Helsingborgen. Horren ondoren Göteborgeko Balettakademienean sartu zen. Koroetan abestu zuen, zenbait proiektutarako estudio lana egin zuen eta okasionalki ezkontzatan abestu izan zuen. Anette Olzonek Jaded Heart taldearen Michael Bormann abeslari ohiarekin duetoa abestu zuen ere, beronen “Conspiracy” albumean. Anettek bere abeslari karreran genero musikal eta musika mota asko ezagutzeko aukera izan du; hau Nightwishen 2007ko “Dark Passion Play” albumean Anettek erakusten duen bersatilitatean islatzen da.\nBere egun goiztiarretan Helsingörreko (Danimarka) Kopenhageko Musika Kontserbatorioan abeste lezioak hartu zituen, irakasle pribatu batekin. Gaur egun, beharrezkoa denean, irakasle pribatu batek emandako lezioak hartzen ditu Malmöko Musika Unibertsitatean.\nAlyson Avenue (1999–2005)Aldatu\nOlzonek orduan Alyson Avenue taldean sartu zen, eta geroago orduko gizon bokalista ordeztu. Kritika mordoa jaso zuten 1999an atera zuten maketa bategatik, eta Alyson Avenuek laster zenbait zigilurekin kontaktatzeko aukera izan zuen. Niclas Olsson konposari nagusi eta teklistak taldea elkartu zuen lau abestitako maketa grabatzeko, zeina AOR Heavenekin grabatzeko kontratua ekarri zien.\n2000ko azaroan, Presence of Mind debut albuma jauki zen kritika onekin. Hurrengo albuma “Omega” titulupean 2003an jaulki zen. Taldea 2006ean erretiratu zen. Olzonek Nightwishen sartu zen, eta beste taldekideek gizon abeslari nagusi batekin eta izen berri batekin jarraitu zuten, Sapphire.\nNightwish (2007–orain arte)Aldatu\nOlzon Nightwish 2007 hasieran sartu zen abeslari nagusi bezala, 2.000 kandidaturen artean, zeinetatik 10ek taldearen aurrean probatzea lortu zuten. Tarja Turunen aurreko abeslaria ordeztu zuen, zeina gutun ireki batekin joanarazia izan zen 2005eko udazkenean. Bere nortasuna sekretuan mantendu zen 2007ko maiatzak 24ra arte. “Eva” interneteko abestia Anette abeslari berria izango zela plazaratu zen hurrengo egunean jaulki zen. Anette Olzon Tarja Turunen ordeztu izanak kritika banatuta daukan arren, bi abeslariek estilo desberdinak dauzkate, Turunen ahots operistikoa, soprano tonukoa, daukan bitartean, Olzonek power metalaren estiloari gehiago hurbiltzen da.\nOlzonek esan du Within Temptation, eta berauen Sharon den Adel abeslariaren zalea dela.\nOlzonek seme bat dauka, Nightwishen zalea berau. Hala ere, Anettek ez du inoiz gehiegi informatu semeari edo bere familiaren enparauari buruz.\nWikimedia Commonsen badira fitxategi gehiago, gai hau dutenak: Anette Olzon\n(Ingelesez) Nightwish taldeko webgunea\nMultimedia: Anette Olzon\nAzken aldaketa 29 urtarrila 2019(e)an, 18:17(e)tan\nOrriaren azken aldaketa: 29 urtarrila 2019, 18:17.